b'\n_START_ARTICLE_\nAle\xc5\xa1 Brecelj\n_START_SECTION_\n\xc5\xbdivljenje in delo\n_START_PARAGRAPH_\nRodil se je v Buenos Airesu v dru\xc5\xbeini gradbenika Ivana Breclja. Osnovno \xc5\xa1olo je obiskoval v rojstnem kraju, srednje pa v Nabre\xc5\xbeini in Trstu. Maturiral je leta 1971 na liceju dr. France Pre\xc5\xa1eren v Trstu. Na Univerzi v Trstu nadaljeval \xc5\xa1tudij knji\xc5\xbeevnost in leta 1981 diplomiral. Od 1975 je pou\xc4\x8deval sloven\xc5\xa1\xc4\x8dino, zgodovino, dr\xc5\xbeavno vzgojo in zemljepis na slovenskih srednjih \xc5\xa1olah v Trstu. Leta 1984 je postal profesor na srednji \xc5\xa1oli Iga Grudna v Nabre\xc5\xbeini, od 1987 pa je profesor na srednji \xc5\xa1oli Frana Erjavca v Trstu. Politi\xc4\x8dno dela v Slovenski skupnosti (SSk), od 1991 je tudi \xc4\x8dlan Zveze slovenskih izseljencev iz Furlanije-Julijske krajine ter od 1992 \xc4\x8dlan upravnega odbora Narodne in \xc5\xa1tudijske knji\xc5\xbenice v Trstu. Ob poimenovanju slovenske osnovne \xc5\xa1ole v 1983 Devinu po Josipu Jur\xc4\x8di\xc4\x8du je sodeloval pri pisanju bro\xc5\xa1ure Devin, dom lepe Vide s prispevkom Nekaj zgodovinskih podatkov o Devinu in okolici. Leta 1986 je bil med oblikovalci razstave ob dvatiso\xc4\x8dletnici nabre\xc5\xbeinskih kamnolomov. Ob tej priliki je bil soavtor dela Nabre\xc5\xbeinski kamnolom. V letih 1990 in 1991 je na Univerzi v Mariboru predaval o slovenskem tisku v Argentini pred 2. svetovno vojno (Slovenski etni\xc4\x8dni tisk v Argentini do druge svetovne vojne (COBISS)) in o zgodovini Argentine.'